<classify> LONDON, ENGLAND BAADA ya kiungo wa Arsenal, Aaron Ramsey, kufungabao moja katika ushindi wa mabao 2-0 dhidi ya Napoli kwenye michuano ya Europa,kocha wa timu hiyo, Unai Emery, amedai wanafaidi matunda ya mwisho ya mchezajihuyo. Mchezo huo ambao umepigwa juzi kwenye Uwanjawa Emirates, ulikuwa wa robo fainali ya kwanza ya michuano hiyo kabla yamarudiano Aprili 18. Ramsey raia wa nchini Wales, amekuwa ndani yakikosi cha Arsenal tangu mwaka 2008, lakini inasemekana kuwa tayari mchezajihuyo amemalizana na uongozi wa klabu ya Juventus kwa ajili ya kutaka kujiungana kikosi hicho baada ya kumalizika kwa msimu huu. Mkataba wa mchezaji huyo unamalizika mwishonimwa msimu huu na tayari amewaaga wachezaji wenzake mara baada ya kufikiamakubaliano na Juventus. Hata hivyo, mbali na kusaini mkataba na timuhiyo ambayo inafanya vizuri nchini Italia, mchezaji huyo amekuwa na mchangomkubwa ndani ya Arsenal huku akiamua kujitoa kwa kiasi kikubwa ili kuachakumbukumbu kwa mashabiki na historia ya timu. Mchezaji huyo alipachika bao katika dakika ya14, kabla ya beki wa timu ya Napoli, Kalidou Koulibaly, kujifunga wakatianawania kuokoa mpira. Kwa kiwango ambacho anakionesha kwa sasamchezaji huyo ni wazi kuna kitu muhimu anataka kutuachia, kwa sababu badoanaipigania timu bila ya kujali kwamba tayari amesaini mkataba wa kuitumikia Juventusmsimu ujao. Ukweli ni kwamba, anatupatia kile ambachotunakihitaji, nataka kufurahia kipindi hiki nikiwa na mchezaji huyo, natakakufanya kitu muhimu na mchezaji huyo kwa kuwa anachokifikiria kwa sasa ni Arsenal,tunafaidi matunda yake kwa mara ya mwisho, alisema kocha huyo. Hata hivyo, kocha huyo anaamini bado ananafasi ya kwenda kufanya vizuri kwenye mchezo wa marudiano dhidi ya Napoliambapo Arsenal watakuwa ugenini.  <topic>: MICHEZO 